stanford-oval/wikipedia huggingface dataset:
יגאל בשן
ביוגרפיה > שנותיו האחרונות

באפריל 2011 הוציא לאור בשן את הסינגל "להודות לך" אותו ביצע בדואט עם יהודה פוליקר.
באפריל 2012 הלחין את שיר האודישנים של כוכב נולד - "זה הזמן" למילותיו של דוד לביא. באוקטובר אותה שנה, לרגל צאת המופע החדש שלו, "המיטב פלוס", בליווי להקת לייב, הוציא בשן סינגל חדש בשם "שמים". השיר זכה להצלחה גדולה ואף החזיר את יגאל מחדש לתודעה הציבורית ("עדנה" לדבריו ולא "קאמבק"), ובשיאו צעד בראש מצעד הפזמונים השבועי של רשת ג', ואף נכנס לרשימת הפלייליסט של גלגלצ, המקנה השמעות יומיות בתחנה הצה"לית. השיר זכה לביצוע מחודש בגמר העונה השנייה של תוכנית המציאות "בית הספר למוזיקה", בו הילדים שרו ביחד עם בשן, וכן לביצוע מיוחד של להקת חיל המודיעין. בדצמבר 2012, במסגרת פרויקט מיוחד של גלגלצ לרגל המצעד הלועזי השנתי, בו מבצעים זמרים ישראלים חידושים לשירים המתמודדים במצעד השנתי, הקליט בשן את השיר "Home again" (במקור בוצע על ידי מייקל קיוואנוקה).
במרץ 2013 הקליט בשן סינגל חדש בשם "נחיתות והמראות" למילים ולחן שלו. השיר צורף כרצועת בונוס יחד עם "שמים" לאלבום שבשן הוציא שבו הקליט את מיטב שיריו שביצע במסגרת סיבוב ההופעות.
ביוני 2013 הוציא בשן לרדיו את הביצוע בהופעה חיה ללהיטו "קפה אצל ברטה" (מילים: אהוד מנור, לחן: נתן כהן), כסינגל ראשון מתוך אלבום המופע העתידי. עוד יצאו לרדיו באותה תקופה הסינגלים "אל תגעו באהבה" ו"כוכבים לא משקרים" בעיבודים מחודשים.
באוגוסט 2013 יצא לחנויות אלבום המופע המלא "יגאל בשן בהופעה חיה בזאפה", הכוללים 15 שירים מתוך המופע, וכן שתי רצועות בונוס בהקלטת אולפן שהוציא בשנה האחרונה "שמים" ו"נחיתות והמראות". בפברואר 2014 הוציא את מה שהתברר לימים כסינגל האחרון שלו בחייו, "לחיי השיגרה".
ביוני 2015 הופיע בערב מחווה של התזמורת הפילהרמונית הישראלית לזכר ידידו המנוח עוזי חיטמן, בהיכל התרבות בתל אביב. בשן התקבל על ידי הקהל בתשואות רבות, ובסיום הופעתו הקהל עמד והריע לו במשך דקות ארוכות.
באפריל 2016 זכה בפרס אקו"ם למפעל חיים. ב-17 ביוני 2016 שב יגאל בשן לבמה, במועדון הזאפה, לאחר שנתיים בהן צמצם את פעילותו באופן משמעותי.
ביוגרפיה > מותו

בחמש השנים האחרונות לחייו סבל בשן מכאבים כרוניים עזים מתמשכים, ובעקבותיהם התפתח אצלו דיכאון קליני. באוגוסט 2014 וביוני 2015 אושפז עקב פצעי דקירה, שהתבררו לימים כניסיונות התאבדות. ב-9 בדצמבר 2018, ערב נר שמיני של חג החנוכה,  התאבד יגאל בשן בביתו שבתל אביב. צוות מד"א שהוזעק למקום קבע את מותו. אלמנתו מיקה אישרה כי מעשהו נבע מן הכאבים העזים ומהדיכאון שפיתח בעקבותיהם.
ארון הקבורה שלו הוצב ברחבת התיאטרון הלאומי "הבימה" ולציבור הרחב ניתנה האפשרות להגיע ולחלוק לו כבוד אחרון. יותר מאלף אנשים הגיעו לתיאטרון כדי להיפרד. ב-11 בדצמבר 2018 נטמן בבית העלמין קריית שאול שבתל אביב.
לאחר פטירתו

ב-26 בנובמבר 2019, פורסם השיר "תביטי בי", שהקליט בשן חצי שנה לפני פטירתו בעיבודו של תומר בירן.
בדצמבר 2019, כשנה לאחר פטירתו של בשן, יצא אלבום המחווה "אם הייתי שר לך - שרים יגאל בשן", בו אמנים שונים מבצעים את שיריו של בשן. באותו החודש נחנך פארק הנושא את שמו בשכונת "משכנות אמנים" שבקריית מוצקין.
ביוני 2021 הושלמה הקלטת שיר שכתב יאיר לפיד בשם "הגבירה מול האגם", שנכתב על סיפור חייה של המשוררת נעמי שמר ועובד לרגל יום השנה ה-90 להולדתה. השיר הולחן על ידי קובי אשרת ובוצע בידי מיקי גבריאלוב ויגאל בשן, אך בזמן ההקלטות המוקדמות של השיר, ולפני הקלטת הגרסה הסופית שלו, הודיע בשן כי לא יוכל לבצע את ההקלטה בשל מצבו הבריאותי. הוא נפטר זמן קצר לאחר מכן.
באוגוסט 2022 יצא בחנויות הספרים ספר המנגן את שיריו של בשן, בשם "יש לי ציפור קטנה בלב". ספר זה מאפשר לילדים לקרוא את שיריו של בשן וגם לשמוע אותם בביצועו.
חיים אישיים

ב־1972 נישא בשן למיקה מרידור, בתו של יעקב מרידור, שעליה כתב והלחין יאיר רוזנבלום את שירו "מיקה", וביצע אפרים שמיר. הם קיימו חתונה צנועה ותרמו את הכסף שקיבלו למען פצועי צה"ל. מיקה עבדה כצלמת ומתחילת שנות ה-80 עוסקת בעיצוב אופנה. לזוג נולדו שני ילדים, אלינור שהיא שחקנית וקונדיטורית, ואורי בשן שהוא זמר.
בשן היה קרוב משפחה של שושנה דמארי.
דיסקוגרפיה

1968 – יגאל בשן שר את שירי צבי בורודו - תקליטון
1969 – יגאל בשן - תקליטון
1970 – מהצפון באהבה – להקת פיקוד צפון
1970 – לצפון באהבה
1971 – חייך לעולם – עם להקת פיקוד צפון
1971 – יגאל בשן
1972 – להשתחרר
1974 – שרית – פסקול הסרט – מיני אלבום
1974 – קפה אצל ברטה
1975 – יש לי ציפור קטנה בלב (יחד עם "חברים טובים")
1976 – צבעים
1977 – You Got The Power
1978 – מכת שמש
1979 – איתך הלילה
1979 – High On An Easy Feeling
1979 – מסע אל תוך הזמן – הלהיטים הגדולים
1981 – I'm ready
1981 – סיון (אם תזכרי אותי סיוון)
1982 – לא לבד
1983 – נולדתי במזל בתולה
1985 – איתה – מיני אלבום
1985 – אנחנו נשארים בארץ – שלישיית כמו צועני
1986 – הופה היי - שלישיית הופה היי
1987 – הפסקת חשמל – שלישיית כמו צועני
1988 – הופה היי 2 - שלישיית הופה היי
1988 – נטו
1989 – לפעמים אני – מיטב הלהיטים
1990 – הופה היי 3 - שלישיית הופה היי
1992 – אוספים אותי 70–92
1992 – הופה היי 4 (אלבום כפול) - שלישיית הופה היי
1994 – כאן באמצע החיים
1994 – יופי של שירים - שלישיית הופה היי
1996 – הופה היי עשור - שלישיית הופה היי
1998 – הופה היי עצור - שלישיית הופה היי
1999 – תלוי רק בך
2001 – ציפור קטנה בלב – האוסף
2003 – שמים תחייכו
2009 – פגישה לאין קץ
2013 – יגאל בשן בהופעה חיה בזאפה
דיסקוגרפיה > משיריו המפורסמים

אל תגעו באהבה
אנחנו נשארים בארץ
ארץ הצבר
אדוני ראש העיר
אבא תגיד לי למה
אם הייתי שר לך
את ואני נולדנו בתש"ח
אהבת הדסה
אין לי יותר מה לומר
אלוהים תן לי כח
אם ננעלו
בואי נעשה לנו חג
ביישן אוהב אותך
דרור יקרא
דיזנגוף 99
הופה היי
היי עצור
השדים האדומים
ואת יפה נשארת יפה
ודוד יפה עיניים
זה הזמן - שיר האודישנים כוכב נולד 10
חייך אכלת אותה
חדש בעיר
יש לי ציפור קטנה בלב
ילד פלא
כשיבוא חמור לבן
כמו צועני
כוכבים לא משקרים
לא נזוז מכאן
לצפון באהבה (אלף שיר לצפון)
לקראת שבת
מתוק מתוק
מה נשאר לי
מכת שמש (קיץ בן קרניים)
משפחת צנעני
מתנה מן הים
נילס הולגרסון
סיוון
סיירת אגוז
עושה שלום
עין גדי
ערי הגדה
ציגלה ביגלה
צריך לשמור על הבית שלי
קרנבל
קפה אצל ברטה
שמים
שיר לפנות ערב
שנינו ביחד
תן לי (מה שהיה, תשכח מזה)
אני אוהב אותך יפה שלי (פסטיבל הישראלי לילדים 17) מילים יגאל בשן ועוזי חיטמן
נחל משמר

| --- | --- |

קניון נחל משמר
 מידע כללי
 אורך:  12 ק"מ
 אגן ניקוז:  30 קמ"ר
 מוצא:  הר חולד שברמת מדבר יהודה
 שפך:  ים המלח, מדרום לנחל חבר ומצפון לנחל צאלים
 מדינות באגן הניקוז:  ישראל
  (למפת הר חברון מוגדלת) נחל משמר(למפת הר חברון רגילה) נחל משמר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל משמר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל משמר
נַחַל מִשְׁמָר הוא מהקטנים בנחלי מדבר יהודה. הנחל יורד מהר חולד שברמת מדבר יהודה ונשפך לים המלח, מדרום לנחל חבר ומצפון לנחל צאלים. אורכו הכולל של נחל משמר הוא כ-12 ק"מ, שטח אגן ההיקוות שלו כ-30 קמ"ר. שמו של הנחל, משמר, הוא תרגום שמו הערבי - ואדי מחרס (مَحْرَس).
עם התחתרותו של הנחל במסלע הקשה של במת השוליים המזרחיים של מדבר יהודה, נופל הנחל במפל גבוה - למעלה מ-100 מטרים. מכאן ממשיך הנחל בקניון לא עמוק במיוחד, עד ליציאתו מתחום מצוק ההעתקים והישפכו לים המלח. אורך הקניון כולו הוא כ-3.5 ק"מ והוא מכיל גבים המלאים מים כל ימות השנה.
באזור הכניסה לנחל מתקיימים קידוחי נפט, בכמויות קטנות.
מיקום

מיקומו של הנחל הוא ממערב ים המלח, בין עין גדי לבין מצדה, מדרומו של נחל חבר ומצפונו של נחל צאלים. נקודת הציון בכביש 90 לכניסה לנחל היא 31.380936 צ', 35.364347 מ'. ממנה מובילה דרך עפר באורך של כקילומטר וחצי לפתחו של הנחל.
מסלולי טיולים

באוגוסט 1964 פעלה הוועדה הציבורית לסימון שבילים לסמן שבילים בנחל משמר.
ההליכה בנחל היא מעגלית. במקום קיימים שני מסלולים. אחד על שפת הקניון (מסומן באדום) והשני בתוכו (מסומן בכחול). שניהם מוגדרים כמסלולים למטיבי לכת. בעבר נאלצו מטיילים ללכת על שפת הקניון, מאחר שערוץ הנחל הכיל מפלים בלתי עבירים. לאחר שהותקנו בו סולמות מתכת בסלע נוסף מסלול טיול חדש בתוך הקניון, שדרגת הקושי שלו גבוהה מהמסלול העלי. בעת הגשמים קיימת סכנת שיטפונות.
עין משמר

למרגלות המפל הגדול נובע עין משמר. ספיקתו של המעיין דלה, כ-1,500 מ"ק בשנה. מי המעיין ראויים לשתייה. בהמשך הקניון ישנה עוד נביעה קטנה, עונתית. גם מימיה ראויים לשתייה אך הם מרירים.
צמחים ובעלי חיים אופייניים לנחל

לאורך הנחל ובמיוחד בקניון נמצאים צמחי אזוביון ("לבנדר"), רכפה מגובששת, עצי שיטה סלילנית, שיחי צלף, פרחי בוצין, מציץ סורי, שכרון המדבר, חומעה ורודה וכן חצב מצוי, כלך מצוי וקנה מצוי.
בין בעלי החיים המצויים בנחל: יעל נובי, טריסטרמית, נשר מקראי ומכרסמים שונים.
מערת המטמון

במסגרת מבצע החיפושים אחר מגילות גנוזות נוספות במדבר יהודה יצאה בשנת 1961 משלחת ארכאולוגית בראשות פסח בר אדון ומצאה ממצאים מהתקופה הכלקוליתית (לפני כ-6000 שנה) במערה סמוך לראש המפל הגבוה, הנקראת כיום מערת המטמון. המטמון היה טמון בכוך עטוף במחצלת וכלל 442 חפצים, מהם 429 מנחושת וביניהם שרביטים וכלי שנהב.
הארכאולוגים חלוקים מה טיבם של אותם כלים. יש הטוענים שאלו כלי הקודש של מקדש עין גדי מאותה התקופה המרוחק כ-10.5 ק"מ מהמקום ואשר היו בו סימנים של עזיבה מהירה אך ללא סימני הרס מכוון.
אחרים טוענים שאלו חפצי פולחן של תושבי המדבר שהוטמנו במערה כגניזה כדי שלא יחוללו.
תאוריות אחרות טוענות שהממצאים אינם פולחניים וריבויים מעיד על כך שהמערה שימשה מחסן לסוחרים.
ממצאים אחרים בנחל

בשלוש מערות נוספות בנחל משמר נמצאו 21 שלדי אדם מהתקופה הכלקוליתית. על עצמות האנשים ניכרים סימני חבלה ומהלומות (אחד השלדים נמצא כשהיד הימנית כרותה), ונראה שהם מתו באופן אלים. כמות גדולה של שרידי דגנים, וזרעי תמר, שנמצאה באחת המערות מבססת את ההנחה שהם לא מתו מחמת רעב. שלדי אדם מאותה התקופה נמצאו גם במקומות נוספים במדבר יהודה, כמו בנחל חבר, (שם נמצאו גם שלדים מתקופת מרד בר כוכבא, שהובאו לקבורה בקברות המורדים מעל נחל חבר).
חיפושי נפט בנחל משמר

ביולי 2013 נתנה מועצת הנפט אישור לחברת "זרח חיפושי נפט" לערוך חיפושים ססמים באזור נחל משמר וים המלח. ב־2015 הודיעה "זרח חדש" (רישיון 400) על הפסקת מבחני ההפקה בקידוח "צוק תמרור 3" באזור ים המלח בשל עלייה בשיעור המים שנשאבים מהקידוח.
לקריאה נוספת

פסח בר אדון, "מערת המטמון - הממצאים ממערת נחל משמר"
ניקו האס והלל נתן, "ניסיון לפירוש חברתי של קבורות כלכוליתיות במערות נחל משמר". בתוך: "חפירות ומחקרים, מוגשים לפרופ' שמואל יבין", בעריכת יוחנן אהרוני
הערות שוליים

↑  מיבצע לסימון שבילים לטיילים במדבר יהודה, על המשמר, 18 באוגוסט 1964
↑  רכפה מגובששת, באתר "צמחיית ישראל וסביבתה"
↑  ע"פ מאמרו של ד"ר דוד אוסישקין (אנגלית) Ussishkin D. 1980 The Ghassulian Shrine at Ein - Gedi. Tel Aviv 7: 1 - 44
↑  ע"פ מאמרו של פרופ' יוסי גרפינקל (אנגלית)
Garfinkel Y. 1994 Ritual Burial of Cultic Objects: The Earliest Evidence. Cambridge Archaeological Journal 4: 159 - 188
↑  ע"פ מאמרה של ד"ר מרים תדמור (אנגלית):
 Tadmor M. 1989 The Judean Desert Treasure from Nahal Mishmar: A Chalcolithic Traders Hoard? In: Leonard A. and Williams B. (eds.) Essays in Ancient Civilization Presented To Helene J. Kantor. SAOC 47 Chicago, pp. 249-261. וגם גייטס Gates M.H. 1992 Nomadic Pastoralists and the Chalcolithic Hoard from Nahal Mishmar. Levant 24:131-139. בשינויים קלים
↑  התמר בארץ ישראל בעבר, "דף יומי", עמ' 333
↑  נפט | זרח יהש | מועצת הנפט | משרד האנרגיה | ים המלח | נחל משמר | תשתיות תעשייה ואנרגיה, באתר www.tashtiot.co.il
↑  גיל קליאן, זרח הפסיקה את הקידוח בצוק תמרור - יותר מדי מים בנפט, באתר כלכליסט, 28 בינואר 2015
| --- | --- |
בקרת זהויות :  NLI: 987007538775705171  BnF: cb11958961h (data)  LCCN: sh85085992  SUDOC: 027579824  VIAF: 236477776   WorldCat (עם VIAF): 236477776 
עין משמר
נישואי תערובת ביהדות

נישואים של יהודי עם גויה או של יהודייה עם גוי, המכונים נישואי תערובת, נחשבו במשך הדורות לטאבו בקרב יהודים ונתפסים לרוב כאיום משמעותי בשל החשש מהתבוללות.
מבחינה הלכתית, נישואים בין יהודים לגויים כלל אינם אפשריים. במקביל, אסור ליהודים לקיים יחסי מין עם גויים, ומסגרת יחסים אישותית, אף שאינה תקפה כנישואין, מחמירה, לדעות מסוימות, את האיסור. איסור זה מופקע במקרה של גיור בן הזוג, ולפי הפרשנות המסורתית, נישואי שמשון, דוד ושלמה לנוכריות התקיימו רק לאחר גיורן.
במקרא

המקור הראשוני להתנגדות ביהדות לנישואי תערובת הוא בספר שמות:
כלומר התורה רואה בנישואים עם הגויים יושבי הארץ סכנה להובלת בני ישראל לעבודת אליליהם, ומטעם זה אוסרת אפילו לכרות ברית עם גויים אלו.
קריאה נוספת להימנעות מנישואי עם בני שבעת העממים יושבי הארץ, המנוסחת באופן דומה, ניתן למצוא בספר דברים:
חכמי התלמוד נחלקו בשאלה האם האיסור המקראי חל רק על שבעת העממים, או שהטעם שניתן לאיסור, "כי-יסיר את בנך מאחרי", מרחיב את 'איסור החתנות' לכל הגויים, ושבעת העממים התייחדו בכך שאסור לבן ישראל להתחתן עימם אפילו לאחר גיור. לפי הדעה הראשונה, האיסור ליהודים להתחתן עם כלל הגויים הוא איסור דרבנן מבית דינו של חשמונאי.
סוגיית נישואי התערובת היא אחת מהסוגיות המרכזית גם בספרים עזרא ונחמיה. הדברים הכתובים בספר עזרא מתאפיינים בניסוח היוצא נגד התופעה באופן חד-משמעי:
בספר נחמיה מסופר על פרשת גירוש הנשים הנוכריות ברטרוספקטיבה ותוך אזכור תקדים שלמה כמלך שחרף צדקותו הוחטא בידי נשיו:
לפי חוקרי מקרא שונים אשר עסקו ביחסו לנישואים בין-דתיים, עמדתו החד-משמעית נגד נישואים בין-דתיים התגבשה רק לאחר גלות בבל ושיבת ציון. לפיהם, הדוגמאות הרבות המובאות מעלה בהן נישואים אלו נתפסים כחטא, מייצגות גישה מחמירה אשר לא אפיינה את החברה הישראלית הקדומה מראשיתה אלא בתקופה מאוחרת יחסית, מקורה בהתמודדות עם חשש ההתבוללות, והיא שהולידה את הגיור כהליך פורמלי.
לפי חנן בירנבוים, למשל, גלות בבל היא שהולידה בחוגים מסוימים של שבי ציון בדלנות לאומית ואף עוינות כלפי נכרים, שהתבטאה, בין היתר, באיסור נישואי התערובת. לדברי משה ויינפלד, בתקופה זו הועמק הפער בין בני ישראל לבני הנכר כתוצאה מהתפתחותה של התנועה הבדלנית, ממנה יצאו עזרא הסופר וסיעתו. לפי ויינפלד תנועה זו פיתחה אידאולוגיה דתית-לאומית קיצונית המבוססת על מדרש הכתובים יותר מאשר על הכתובים עצמם, בסתירה לסובלנותה של היהדות כלפי הנכרים, הבאה לידי ביטוי, לדבריו, בספר ישעיהו:
לפי יאירה אמית, נישואים בין-דתיים וקשרים עם נוכרים היו חלק מחיי היום-יום בתקופות מסוימות, בהן, ככל הנראה, התקיימה סימביוזה בין עם ישראל לעמים הסובבים אותו. כך, למשל, תופעה זו נתפשה כמאפיינת את תקופת ההתנחלות, כפי שניתן ללמוד מן הנאמר בספר שופטים:
אמית מביאה מספר דוגמאות לתקופות נוספות בהן לא הקפידו על איסור נישואי תערובת. כך, למשל: מנישואי שמשון לאישה מתמנה ספר שופטים, פרק י"ד, א-ד)] אפשר ללמוד שמה' נקבע הדבר "כי מה' היא" (שם, 4), נישואי דוד המלך למעכה בת תלמי מלך גשור (ספר שמואל ב', פרק ג', פסוק ג')], אינם נחשבים עשיית הרע בעיני ה', וכן גם הופעות של גורמים ממוצא זר בתוך ישראל, כמו: צֶלֶק העמני (ספר שמואל ב', פרק כ"ג, פסוק ל"ז), אוריה החתי (שם, לט), ועוד. הבדלים אלה בהתייחסות המקורות לסוגיית הנכרים בכלל ולנישואי התערובת בפרט, זכו להכרה מרכזית כל כך בשדה המחקרי, עד שהפכו לאחד מן הטיעונים המגויסים לצורך הבחנה רעיונית בין מקורותיהם השונים של כמה מהספרים.
גם לפי מחקרה של אמית, חוקי התורה האוסרים על קשרי חיתון עם מי שאינו יהודי, כמו גם הביקורות על נישואים לנוכריות בספר מלכים במקריהם של שלמה (ספר מלכים א', פרק י"א) ואחאב (ספר מלכים א', פרק ט"ז לט-לג), מקורם בתקופתם של עזרא ונחמיה. תקופה זו הייתה הפעם הראשונה בה הפכה סוגיית איסור נישואי התערובת לעיקרון שיש לאכוף אותו על החברה היהודית וקיבלה ממדים חדשים של עימות גלוי, כפי שמתואר בספר עזרא. אחד המקרים המשקפים תופעה זו יותר מכל הוא מקרה גירוש הנשים הנוכריות, בו מתואר כיצד ביקש עזרא לגרש מהארץ את כל הנשים הקשורות לגברי ישראל דרך נישואי תערובת.
ביהדות בת זמננו

כמה ממנהיגיה החילוניים של התנועה הציונית התבטאו בשאלת הנישואים המעורבים. כך, למשל, כתב משה לייב ליליינבלום, מראשי תנועת חובבי ציון ברוסיה, לגבי "עם בריא", ש”נישואי-תערובת וקולטורה זרה אינם מזיקים לו”, וראה בשלילת נישואי תערובת ביהדות חלק מחוליי העם היהודי.
במכתב למקס נורדאו, שנישא לגויה, הביע אף בנימין זאב הרצל את עמדתו בעניין זה:
החששות שלך בנוגע ליחסים של חוגי הקנאים שלנו אל נישואי התערובת שלך, הם אולי מופרזים. אני אינני מאמין שאפשר להוכיח אותך על כך מתוך מחשבה קרה והגיון נבון. מה אנחנו היום? אזרחי המדינה היהודית שבאידאל, שאת דבר התגשמותה עלי אדמות אנו רואים כתוכן חיינו הנעלה ביותר. לו כבר התגשם מפעלנו כיום, הרי בוודאי לא נבצר מאזרח יהודי, כלומר- מאזרח המדינה היהודית הקיימת, לשאת נכריה בת חוץ לארץ. על ידי נישואין אלה היא תיהפך ליהודיה מבלי לשים לב לדתה. אם יהיו לה ילדים, הם יהיו יהודים ממילא. אגב, יכול אתה להוכיח כי דוגמא טובה הייתה לנגד עיניך- אם אין אני טועה, הרי נשא משה בת מדין.
ליאור טל שדה טוען שיש להפריד בין התבוללות לנישואי תערובת. התבוללות היא מצב בו אדם מאבד כל קשר לעמו ולזהותו, אך בנישואי תערובת ניתן, תאורטית, לשמור על קשר לעם ולזהות.
בפועל, מרבית הילדים שגדלים במשפחות מעורבות מחוץ למדינת ישראל, לא מוגדרים על ידי הוריהם כיהודים. פרופסור סרג'ו דלה-פרגולה טוען כי "בשנות ה-90 התחברו לצד היהודי פחות מ-20% מהילדים שנולדו בנישואי תערובת, גם בארצות הברית וגם ברוסיה. הנתונים האלה נוגעים לזהות הילדים על פי הצהרת ההורים". פרופסור גור אלרואי טען בשנת 2016, כי בארצות הברית רק "שליש מהילדים של זוגות מעורבים גדלים בבית יהודי. הולכים לסאנדיי סקול, למחנה קיץ יהודי, הולכים לבית כנסת ומציינים את החגים היהודיים".
בישראל פועלים מספר ארגונים נגד נישואי תערובת וממקדים את עיקר פעילותם נגד נישואים בין ערבים ליהודים, כדוגמת הארגונים להב"ה ויד לאחים.
ראו גם

התבוללות
נישואים בין-דתיים
לקריאה נוספת

Shaye J. D. Cohen, 1999. The Beginnings of Jewishness. University of California Press, Chap. 8 "The Prohibition of Intermarriage" pp. 241-262. (גרסה מוקדמת יותר של הפרק הופיעה כמאמר ב-Hebrew Annual Review).
ג'יי האף

| --- | --- |

 לידה:  25 באוגוסט 1997 (בן 27) דרהאם, קרוליינה הצפונית, ארצות הברית
 עמדה:  סנטר
 גובה:  2.16 מטרים
 מספר:  30
 מכללה:  אוניברסיטת וירג'יניה (2017–2021)
 דראפט:  לא נבחר, 2021
 קבוצות כשחקן
 2021–2022 2022–2023 2023 2023 2023–2024 2023–2024 2024–הווה:  לוס אנג'לס לייקרס ←סאות' ביי לייקרס וושינגטון ויזארדס ←קפיטל סיטי גו-גו דנוור נאגטס ←גרנד ראפידס גולד ממפיס גריזליס
 הישגים כשחקן
 שחקן ההגנה של העונה ב-G League‏ (2023) חמישיית העונה ב-G League‏ (2023) חמישיית ההגנה ב-G League‏ (2023) אליפות ה-NCAA‏ (2019)
ג'יימס "ג'יי" מת'יו האף (באנגלית: James "Jay" Matthew Huff; נולד ב-25 באוגוסט 1997) הוא כדורסלן אמריקאי בקבוצת ממפיס גריזליס מליגת ה-NBA. הוא שיחק בליגת המכללות עבור קבוצת וירג'יניה קאבלירס.
קריירת תיכון

האף היה שחקן כדורסל עבור אקדמיית וויאג'ר בדרהאם, קרוליינה הצפונית, שם אימן אותו אביו, מייק. ב-21 בינואר 2016, בשנה האחרונה שלו בתיכון, האף הפך למלך הסלים בכל הזמנים של בית הספר. האף הוביל את קבוצתו לזכייה באליפות המדינה בדרג 1A, וזכה בתואר השחקן המצטיין לאחר שרשם טריפל-דאבל של 14 נקודות, 14 ריבאונדים ו-10 חסימות בגמר. הוא סיים את העונה עם ממוצע של 16.3 נקודות, 10.1 ריבאונדים ו-5.5 אסיסטים למשחק. ב-2017 האף התחייב לשחק בליגת המכללות עבור אוניברסיטת וירג'יניה.
קריירת מכללות

האף שימש כ"רדשירט" (שחקן שלא שיחק בעונתו הראשונה) כדי לשפר את כוחו ומשקלו. הוא עלה במשקל בכ-14 ק"ג עד לתחילת עונתו השנייה. בעונתו הראשונה, האף רשם בממוצע 3.4 נקודות ו-1.9 ריבאונדים למשחק. ב-4 באפריל 2018, לאחר עונתו הראשונה, פורסם כי האף ייעדר בין שלושה לארבעה חודשים לאחר שעבר ניתוח בעצם השכם. בעונתו השנייה, האף רשם בממוצע 4.4 נקודות ו-2.1 ריבאונדים ב-9.3 דקות למשחק בקבוצת אלופת המכללות. ב-18 בינואר 2020, האף רשם 17 נקודות ו-6 חסימות בניצחון 63–58 על ג'ורג'יה טק. ב-29 בפברואר, האף רשם 15 נקודות, 10 חסימות ו-9 ריבאונדים בניצחון 52–50 על אוניברסיטת דיוק. הוא הצטרף לרלף סמפסון כשחקנים היחידים בתולדות האוניברסיטה עם לפחות 10 חסימות במשחק.
בעונתו השלישית, האף רשם בממוצע 8.5 נקודות, 6.2 ריבאונדים ו-2 חסימות למשחק, כל הנתונים היו שיאי קריירה. בסיום העונה, הוא הכריז על כוונתו להיבחר בדראפט ה-NBA של 2020. לאחר שחשב על החלטתו, ב-1 באוגוסט 2020 הוא הודיע על חזרתו לווירג'יניה לעונתו האחרונה.
לאחר עונת 2020–2021, בה רשם בממוצע 13.0 נקודות, 7.1 ריבאונדים ו-2.6 חסימות למשחק, האף הכריז על כוונתו להיבחר בדראפט ה-NBA של 2021.
קריירה מקצועית > לוס אנג'לס / סאות' ביי לייקרס (2021–2023)

לאחר שלא נבחר בדראפט ה-NBA של 2021, האף הצטרף לליגת הקיץ של ה-NBA עם וושינגטון ויזארדס. ב-21 בספטמבר 2021, הוא חתם עם הוויזרדס, אך שוחרר ב-13 באוקטובר.
ב-18 באוקטובר 2021, האף חתם על חוזה דו-כיווני עם לוס אנג'לס לייקרס. ב-12 בינואר 2022, הוא שוחרר מהקבוצה.
ב-16 בינואר 2022, האף חזר לסאות' ביי לייקרס מה-G League.
האף הצטרף לסגל של לוס אנג'לס לייקרס לליגת הקיץ של 2022. בהופעתו הראשונה בליגת הקיץ, האף רשם 9 נקודות ו-7 ריבאונדים בניצחון 100–66 על מיאמי היט.
ב-27 ביולי 2022, האף חתם על חוזה Exhibit 10 עם לוס אנג'לס לייקרס. הוא שוחרר ב-15 באוקטובר 2022, ואז חזר לסאות' ביי.
קריירה מקצועית > וושינגטון ויזארדס / קפיטל סיטי גו-גו (2023)

ב-2 במרץ 2023, האף חתם על חוזה דו-כיווני עם וושינגטון ויזארדס. ב-4 באפריל, הוא זכה בתואר שחקן ההגנה של השנה ב-G League לאחר שהוביל את הליגה עם 4.0 חסימות למשחק.
ב-3 ביולי 2023, האף הצטרף לסגל של ליגת הקיץ של יוסטון רוקטס.
קריירה מקצועית > דנוור נאגטס / גרנד ראפידס גולד (2023–2024)

ב-18 ביולי 2023, האף חתם על חוזה דו-כיווני עם דנוור נאגטס.
קריירה מקצועית > ממפיס גריזליס (2024–הווה)

ב-24 ביולי 2024, האף חתם על חוזה דו-כיווני עם ממפיס גריזליס. ב-26 באוקטובר, הוא השיג שיא קריירה עם 18 נקודות בניצחון ביתי על אורלנדו מג'יק, ויומיים לאחר מכן הוא חתם על חוזה רב-שנתי עם הגריזליס.
הערות שוליים

↑  Jay Huff Named 2022-23 KIA NBA G League Defensive Player of the Year, www.gleague.nba.com (באנגלית)
↑  NUGGETS SIGN GILLESPIE, HUFF AND KEY TO TWO-WAY CONTRACTS, www.nba.com (באנגלית)
↑  Grizzlies sign Jay Huff to Multi-Year Contract, www.nba.com (באנגלית)
דניאל דוהני

| --- | --- |

דוהני, 2018
 לידה:  13 בדצמבר 1991  (בן 33) ונקובר, קנדה
 מדינה:  קנדה 
 תקופת הפעילות:  מ-2012
 מקום לימודים:  Langara College 
 פרופיל ב-IMDb
 
דניאל דוהני (באנגלית: Daniel Doheny; נולד ב-13 בדצמבר 1991) הוא שחקן קנדי, אשר מוכר בעיקר בשל תפקידיו בסרטי הקומדיה "אלכס סטריינג'לב" ו-"החבילה".
ביוגרפיה

דוהני נולד וגדל בוונקובר, קולומביה הבריטית, קנדה, שם סיים את לימודיו בבית הספר התיכון לורד בינג בשנת 2008. לאחר מכן המשיך ללמוד בסטודיו 58, תוכנית הכשרה מקצועית לתיאטרון במכללת לנגרה, שם סיים את לימודיו בשנת 2012.
קריירה

בשנת 2013, דוהני שיחק שישה תפקידים במחזה "המלט" ולאחר מכן שיחק במחזה "הלילה השנים עשר"; שתיהן מאת ויליאם שייקספיר, במהלך פסטיבל הקיץ של בארד על החוף. פסטיבל מחזות שייקספיר המתקיים מדי קיץ. הוא חזר לשחק במסגרת הפסטיבל בשנת 2016 בנשות וינדזור העליזות.
בשנת 2017 כיכב בקומדיית הנעורים הקנדית "Adventures in Public School" בתור ליאם היפ, בנה של קלייר אותה גילמה ג'ודי גריר.
בשנת 2018 כיכב בתפקיד הראשי בקומדיה הרומנטית "אלכס סטריינג'לב" שביים וכתב קרייג ג'ונסון עבור שירות הזרמת המדיה נטפליקס, בתפקיד של אלכס טרולב, תלמיד כיתה י״ב, שמתכנן לאבד את בתוליו לחברתו, עד שהוא פוגש את אליוט הבחור החדש. באותה שנה כיכב בסרט נוסף של נטפליקס "החבילה"; קומדיית נעורים אודות ארבעה חברים שמסכנים את הכל כדי להחזיר את חברם הביתה לאחר תאונה מצערת שקרתה לו.
בשנת 2019 דיבב בסדרת האנימציה "לגו נינג'גו" ברשת Cartoon Network, שם גילם את ג'ימי, ובהמשך דיבב בסדרת האנימה היפנית "סופרבוק" ברשת הטלוויזיה Christian Broadcasting Network.
בשנת 2021 שיחק במיני-סדרת האימה "טעם דובדבן חדש לגמרי" של נטפליקס בדמותו של ג'ונתן בורק. הסדרה עלתה בבכורה בפלטפורמות של נטפליקס ב-14 באוגוסט 2021, וקיבל ביקורות חיוביות לרוב. בהמשך השנה החל לככב בסדרת האימה "יום המתים" ברשת הטלוויזיה Syfy; בסדרה אשר מבוססת על סרט באותו שם משנת 1985 מאת הבמאי ג'ורג' רומרו, דוהני גילם בסדרה את לוק באומן, בנה של ראש העיר פאולה באומן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Hart Attak: First Gear | דיין ג'רמיין |  |
| 2017 | Adventures in Public School | ליאם היפ |  |
| 2018 | אלכס סטריינג'לב | אלכס טרולב |  |
| 2018 | החבילה | שון פלויד |  |
| 2021 | Drinkwater | מייק |  |
| 2024 | המסדר | וולטר וסט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | HumanTown | דמויות שונות | סרט טלוויזיה של CBC Television |
| 2017 | על טבעי | ג'רוד הייז | פרק: "The Memory Remains" |
| 2018 | Beyblade Burst | ביסוק | דיבוב; פרק: "Spryzen the Destroyer!" |
| 2019 | לגו נינג'גו | ג'ימי | דיבוב; 2 פרקים |
| 2019 | סופרבוק | קרטר | דיבוב; פרק: "Nicodemus" |
| 2020 | My Little Pony: Pony Life | טאנק | דיבוב; 3 פרקים |
| 2020 | Loudermilk | ראיין | פרק: "Just What I Need" |
| 2021 | טעם דובדבן חדש לגמרי | ג'ונתן בורק | מיני-סדרה |
| 2021 | יום המתים | לוק באומן | תפקיד ראשי; 10 פרקים |
| 2023 | המזל של האנק | ראסל | 6 פרקים |
הערות שוליים

↑  "Vancouver actor Daniel Doheny gets top billing in new Netflix coming of age film". Vancouver Sun (באנגלית אמריקאית). 2018-06-07. נבדק ב-2018-08-15.
↑  "Daniel Doheny - Graduate (Acting 2012)" (PDF). Studio 58 - Langara College. נבדק ב-15 באוגוסט 2018. {{cite web}}:  (עזרה)
↑  "Daniel Doheny: Straight From School to Stage – Bard on the Beach". bardonthebeach.org (באנגלית). נבדק ב-2018-08-15.
↑  "Open House: Actor Daniel Doheny's light-filled Crosstown pad a rare fairly-priced rental". Georgia Straight Vancouver's News & Entertainment Weekly (באנגלית). 2016-09-11. נבדק ב-2018-08-15.